La regidoria de Joventut i Infància presenta la novena edició del festival Il·luminar-TE
12 de gener 2024

![](/media/ozkhdwzw/img_5068_c.jpg?width=850&height=566.6666666666666)

La regidoria de Joventut i Infància de l'Ajuntament de Sagunt ha anunciat la novena edició d'Il·luminar-TE, l'únic festival de teatre de llum i ombres d'Espanya, que es celebrarà del 19 al 28 de gener en el Casal Jove del Port de Sagunt. Es tracta d'un espai de difusió per a esta modalitat teatral amb una programació acurada, sempre amb propostes innovadores, sense deixar de costat el teatre d'ombres més clàssic. Este festival està inclòs dins del programa Cultura Jove i comptarà amb huit representacions i un taller.

Cal destacar que en l'acte de presentació de la novena edició d'Il·luminar-TE ha participat el regidor de Joventut i Infància, Roberto Rovira, i la direcció artística del festival. En finalitzar este esdeveniment, Teatres de la Llum ha representat una breu performance artística titulada _Llum de natura_.

El regidor de Joventut i Infància, Roberto Rovira, ha agraït el treball i la implicació de la direcció artística durant totes les edicions d'este festival que, en paraules del regidor: **«És un referent cultural per a la nostra ciutat i en tota Espanya perquè és un festival únic. Il·luminar-TE és** **gratuït i està dirigit al gaudi de totes les famílies**».

![](/media/jqnd3puv/img_5129_c.jpg?width=850&height=566.6666666666666)

Il·luminar-TE és un lloc de cultura i trobada on el públic ha pogut veure molts espectacles de diferents companyies, de llocs molt diferents que han representat els seus espectacles amb propostes que continuen buscant totes les possibilitats creatives que oferix el llenguatge de la 'Llum i les Ombres'. A més, és un esdeveniment familiar, amb espectacles per als més xicotets i una representació per a un públic més adult, al costat de tallers familiars on aprendre a jugar amb les llums i les ombres.

Totes les obres són gratuïtes i es podrà accedir a elles amb invitacions a través de la plataforma [www.notikumi.com](http://www.notikumi.com) una setmana abans de cada obra. L'única obra que no està destinada a un públic familiar és _Quitarse el sombrero_, que es representarà el dissabte 27 de gener a les 21 hores en el Casal Jove del Port de Sagunt.

A més, s'han programat dos passes per a centres de secundària de l'obra mallorquina _Quitarse el sombrero_ els dies 25 i 26 de gener en el Centre Cultural Mario Monreal i el Casal Jove del Port de Sagunt, respectivament.

La programació d'Il·luminar-TE començarà el divendres 19 de gener amb _El matí inventat_ de la companyia catalana Oliveira Salcedo, a les 18 hores (a partir de 8 anys). El dissabte 20 hi ha dos obres programades: d'una banda, _Carícias_, de la companyia madrilenya Ñas Teatre, a les 11 hores i a les 12 hores (a partir de 2 anys); I, d'altra banda, _El vol de les papallones_, de la companyia catalana Cacauet Teatre, a les 18 hores (a partir de 4 anys). El diumenge 21 a les 10.30 hores serà el torn del taller amb places limitades de Teatres de la Llum 'Pulgarcita: la màgia de la llum'.

![](/media/xwedj513/img_5086_c.jpg?width=850&height=566.6666666666666)

El divendres 26 de gener es podrà gaudir de _El carnaval animal_, de la companyia asturiana Luz, micro i punto, a les 18 hores (a partir de 4 anys). Per al dissabte 27 de gener està programada, a les 12 hores, _Jara_ _i el tesoro de Monfragüe_, de la companyia extremenya Sol de noche (a partir de 5 anys). Després, a les 18 hores serà el torn DE _Sombras del mundo_, de la companyia madrilenya Asombras (a partir de 4 anys). I, a les 21 hores, es representarà _Quitarse el sombrero_, de la companyia mallorquina Coloradas (a partir de 16 anys). El festival es tancarà el diumenge 28 amb l'obra _Tripula_ de la companyia catalana Farrés Brothers (a partir de 5 anys).

Les persones interessades en la novena edició d'Il·luminar-TE poden ampliar la seua informació en la web [www.saguntjove.es](http://www.saguntjove.es), en el Casal Jove del Port de Sagunt i telefonant al 962683439.

![](/media/tkrhddil/rrss-iluminarte_post-1080x1080_c.jpg?width=850&height=850)

*   [](http://www.facebook.com/sharer.php?u=https://aytosagunto.es/va/actualitat/la-regidoria-de-joventut-i-infància-presenta-la-novena-edició-del-festival-il-luminar-te/ "Facebook")
*   [](http://twitter.com/share?url=https://aytosagunto.es/va/actualitat/la-regidoria-de-joventut-i-infància-presenta-la-novena-edició-del-festival-il-luminar-te/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-regidoria-de-joventut-i-infància-presenta-la-novena-edició-del-festival-il-luminar-te/ "Linked In")
*   [](mailto:?body=https://aytosagunto.es/va/actualitat/la-regidoria-de-joventut-i-infància-presenta-la-novena-edició-del-festival-il-luminar-te/)